**Mestarien liigan loppuottelu 2017** oli Euroopan seurajalkapalloilun korkeimman kilpailun, Mestarien liigan kauden 2016–2017 viimeinen ottelu, joka oli järjestykseltään Mestarien liigan 25. ja Euroopan parhaiden joukkueiden kesken pelattavan jalkapallocupin 62. Ottelu pelattiin Millennium Stadiumilla, Cardiffissa, Walesissa 3. kesäkuuta 2017 italialaisen Juventuksen ja espanjalaisen Real Madridin välillä. Joukkueet olivat kohdanneet loppuottelussa kerran aikaisemmin vuonna 1998.

Real Madrid voitti ottelun numeroin 4–1 ja otti seurahistoriansa 12. turnausvoiton *(la Duodécima)*. Tällä voitolla madridilaisseurasta tuli myös ensimmäinen joukkue, joka on onnistunut voittamaan turnauksen kahtena perättäisenä vuotena. Ennen Mestarien liigan syntyä, viimeksi samaan on pystynyt italialaisseura Milan vuonna 1990. Vastaavasti tappio loppuottelussa oli Juventukselle viides perättäinen ja yhteensä seurahistorian seitsemäs hävitty loppuottelu yhdeksästä pelatusta.

Ottelun voittaja Real Madrid etenee vuoden 2017 UEFA Super Cupiin, jossa se kohtaa hallitsevan Eurooppa-liigan kauden 2016–2017 voittajan Manchester Unitedin, sekä myös vuoden 2017 seurajoukkueiden MM-kilpailuihin, jossa se aloittaa pelaamisen turnauksen välieristä.

Tapahtumapaikka
---------------

Loppuottelua isännöiväksi tapahtumapaikaksi Millennium Stadium vahvistettiin UEFA:n järjestelykomitean pitämässä kokouksessa 30. kesäkuuta 2015 Prahassa Tšekkissä. Stadionin nimioikeudet myytiin vuonna 2016 hypoteekkiyhdistys Principality Building Societylle ja sen nimeksi muutettiin "Principality Stadium". UEFA kuitenkin kieltää säännöissään muiden kuin turnauksen pääsponsoreiden nimien käytön, joten stadionin nimi säilyi virallisesti edelleen Millennium Stadiumina. Loppuottelun ajan stadionista käytetään nimeä "Walesin kansallisstadion".

Taustaa
-------

Ottelu oli toisinto vuoden 1998 loppuottelusta ja yhteensä kahdeksas kerta, kun sama ottelupari kohtasi loppuottelussa toisensa toistamiseen. Vuoden 1998 loppuottelu päättyi Real Madridin voittoon numeroin 1–0. Joukkueet kohtasivat turnauksen loppuottelussa toisensa ensimmäistä kertaa sitten vuoden 1998 tilanteessa, jossa molemmat joukkueet olivat voittaneet kansallisen sarjan mestaruuden.

Juventus selvitti tiensä historiansa yhdeksänteen loppuotteluun kaatamalla välierissä Monacon yhteismaalein 4–1, säilyttäen samalla Mestarien liigan kauden tappiottoman putkensa elossa. Italialaisseura on onnistunut voittamaan pelatuista loppuotteluista kaksi vuosina 1985 ja 1996, mutta kuusi kertaa se on joutunut poistumaan kentältä häviäjänä vuosina 1973, 1983, 1997, 1998, 2003 ja 2015. Kaiken kaikkiaan loppuottelu on seuran historian 14. kaikissa UEFA:n alaisissa kilpailuissa, kun se vuonna 1984 voitti Cup-voittajien cupin ja pelasi tänä aikana myös neljä kertaa UEFA Cupin loppuottelussa vuosina 1977, 1990, 1993 ja 1995. Kun ottelu päättyi Juventuksen tappioon, se sivusi portugalilaisseura Benfican putkea hävittyjen peräkkäisten loppuotteluiden määrässä (5).

Hallitseva Mestarien liigan voittaja Real Madrid eteni loppuotteluun seurahistoriansa 15. kerran, kun se pudotti paikallisvastustajansa Atlético Madridin välierissä yhteismaalein 4–2. Tämä oli neljäs kausi peräkkäin, kun Atléticon turnaus päättyi Real Madridia vastaan. Loppuottelu oli madridilaisseuran kolmas vuodesta 2014 alkaen ja se pääsi yrittämään historiallista 12. mestaruutta (*la Duodécima*). Vuosina 1956, 1957, 1958, 1959, 1960, 1966, 1998, 2000, 2002, 2014 ja 2016 loppuottelu on päättynyt Real Madridin mestaruusjuhliin ja kolme kertaa seura on poistunut kentältä tappio niskassaan, vuosina 1962, 1964 ja 1981. Kaiken kaikkiaan joukkue on pelannut UEFA:n alaisissa loppuotteluissa 19 kertaa (15 Euroopan cupin/Mestarien liigan, kaksi (2) Cup-voittajien cupin ja kaksi (2) UEFA Cupin loppuottelua). Real Madrid tavoitteli historiallisesti toista perättäistä Mestarien liigan voittoa, johon mikään muu seura ei ole vielä aikaisemmin turnauksen historiassa (1993–2016) kyennyt. Neljä kertaa aikaisemmin hallitseva mestari on päässyt puolustamaan mestaruuttaan loppuotteluun (Milan 1995, Ajax 1996, Juventus 1997 ja Manchester United 2009), mutta hävinnyt sen joka kerta.

Joukkueet olivat kohdanneet toisensa yhteensä 18 kertaa Euroopan kentillä, joista kaikki ovat tapahtuneet Euroopan cupissa tai Mestarien liigassa. Molemmat joukkueista ovat voittaneet otteluista kahdeksan ja kaksi kertaa ollaan päädytty tasapeliin. Ensimmäistä kertaa joukkueet kohtasivat kaudella 1961–1962 puolivälierissä, jolloin Real Madrid oli lopulta parempi uusintaotteluun venyneessä otteluparissa. Molemmat joukkueista hakivat voiton vieraskentältä numeroin 0–1, jota seurasi uusintaottelu, joka pelattiin Pariisissa ja Real Madrid voitti sen maalein 3–1. Viimeisin kohtaaminen on kaudelta 2014–2015 välierävaiheesta, josta puolestaan Juventus eteni jatkoon ja turnauksen loppuotteluun yhteismaalein 3–2.

Juventus jahtasi ottelussa *triplaa*, joka muodostuu kansallisen sarjan mestaruudesta, kansallisesta cupista ja Mestarien liigasta. Mikäli italialaisseura olisi voittanut siitä olisi tullut yhdeksäs joukkue, joka on pystynyt voittamaan *triplan*. Italian cupin loppuottelussa 17. toukokuuta 2017 joukkue kaatoi Lazion numeroin 2–0 ja neljä päivää myöhemmin se varmisti historiansa 33. pääsarjamestaruuden. Real Madrid puolestaan jahtasi *tuplaa*, kun se varmisti ensimmäisen pääsarjamestaruutensa viiteen vuoteen sarjan päätöskierroksella 21. toukokuuta 2017.

Tie loppuotteluun
-----------------

*Pääartikkeli: Mestarien liigan kausi 2016–2017*
*Huomio: Kaikissa tuloksissa on ilmoitettu loppuotteluun selvinneen joukkueen maalimäärä ensin.*

| Italia Juventus | Kierros | Espanja Real Madrid |
| --- | --- | --- |
| Vastustaja | Tulos | Lohkovaihe | Vastustaja | Tulos |
| Espanja Sevilla | 0–0 (K) | Ottelupäivä 1 | Portugali Sporting CP | 2–1 (K) |
| Kroatia Dinamo Zagreb | 4–0 (V) | Ottelupäivä 2 | Saksa Borussia Dortmund | 2–2 (V) |
| Ranska Lyon | 1–0 (V) | Ottelupäivä 3 | Puola Legia Varsova | 5–1 (K) |
| Ranska Lyon | 1–1 (K) | Ottelupäivä 4 | Puola Legia Varsova | 3–3 (V) |
| Espanja Sevilla | 3–1 (V) | Ottelupäivä 5 | Portugali Sporting CP | 2–1 (V) |
| Kroatia Dinamo Zagreb | 2–0 (K) | Ottelupäivä 6 | Saksa Borussia Dortmund | 2–2 (K) |
| **Lohko H:n voittaja**

| Sij. | Joukkuen • k • m | O | P |
| --- | --- | --- | --- |
| 1 | Italia Juventus | 6 | 14 |
| 2 | Espanja Sevilla | 6 | 11 |
| 3 | Ranska Lyon | 6 | 8 |
| 4 | Kroatia Dinamo Zagreb | 6 | 0 |

Lähde: UEFA | Taulukko | **Lohko F:n toinen**

| Sij. | Joukkuen • k • m | O | P |
| --- | --- | --- | --- |
| 1 | Saksa Borussia Dortmund | 6 | 14 |
| 2 | Espanja Real Madrid | 6 | 12 |
| 3 | Puola Legia Varsova | 6 | 4 |
| 4 | Portugali Sporting CP | 6 | 3 |

Lähde: UEFA |
| Vastustaja | Yht. | 1. osa | 2. osa | Pudotuspelit | Vastustaja | Yht. | 1. osa | 2. osa |
| Portugali Porto | 3–0 | 2–0 (V) | 1–0 (K) | Neljännesvälierät | Italia Napoli | 6–2 | 3–1 (K) | 3–1 (V) |
| Espanja Barcelona | 3–0 | 3–0 (K) | 0–0 (V) | Puolivälierät | Saksa Bayern München | 6–3 | 2–1 (V) | 4–2 (ja.) (K) |
| Ranska Monaco | 4–1 | 2–0 (V) | 2–1 (K) | Välierät | Espanja Atlético Madrid | 4–2 | 3–0 (K) | 1–2 (V) |

Järjestelyt
-----------

### Lähettiläs

Loppuottelun lähettiläänä toimi entinen Walesin maajoukkuehyökkääjä Ian Rush, joka voitti Liverpoolissa pelatessaan Euroopan cupin kaksi kertaa vuosina 1981 ja 1984. Hän edusti myös Juventusta vuosina 1986–1988.

### Logo

UEFA julkaisi loppuottelun ulkoasun 25. elokuuta 2016 Monacossa, jolloin suoritettiin myös turnauksen lohkoarvonnat.

### Lipunmyynti

Stadionin kapasiteetti ottelussa on 66 000, joista 41 500 oli avoinna kannattajille ja muulle yleisölle. Molempien joukkueiden kannattajat saivat lipuista 18 000 ja muulle yleisölle lipunmyynti oli avoinna 17.–28. toukokuuta välisenä aikana. Liput myytiin UEFA:n virallisella sivustolla, joita oli varattuna muille 5 500 kappaletta; £390, £275, £140 ja £60 hintaan.

### Avajaisseremonia

Yhdysvaltalainen yhtye The Black Eyed Peas esiintyi loppuottelun avajaisseremoniassa.

Ottelu
------

### Tuomaristo

12. toukokuuta 2017 ottelun erotuomariksi valittiin saksalainen Felix Brych.

### Yhteenveto

Ottelun ensimmäiset 19. minuuttia menivät vahvasti Juventuksen hallinnassa, jonka aikana joukkue onnistui luomaan kolme laadukasta maalintekopaikkaa. Argentiinalaiskärki Gonzalo Higuaín pääsi laukomaan kahdesti kohti maalia, joista molemmat Real Madridin maalivahti Keylor Navas torjui. Tämän lisäksi keskikenttäpelaaja Miralem Pjanić pääsi yrittämään maalintekoa kovalla laukauksellaan, jonka myös Navas onnistui torjumaan. Huolimatta italialaisseuran alun hallinnasta ja luoduista maalipaikoista, Real Madrid onnistui tehokkaalla vastaiskullaan ensimmäisenä maalinteossa, kun Cristiano Ronaldo laukoi pallon maalin takakulmaan Dani Carvajalin syötöstä ottelun 20. peliminuutilla. Juventus onnistui tasoittamaan ottelun 1–1 seitsemän minuuttia myöhemmin, kun Mario Mandžukić otti pallon rinnallaan haltuun ja laukoi sen puolittaisella saksipotkulla maalin takakulmaan, yli maalivahti Navasin. Maali sai ylistystä eri medioissa ja sitä verrattiin Zinédine Zidanen tekemään maaliin Real Madridissa vuoden 2002 loppuottelussa, kun taas toiset pitivät tätä jopa hienoimpana maalina loppuottelujen historiassa. Ottelun hallinta säilyi tasoitusmaalin jälkeen Juventuksella lähes puoliajan loppuun saakka, jonka aikana myös Realin puolustajat Sergio Ramos ja Carvajal saivat rikkeistään keltaiset kortit.

Ottelun toisen puoliajan Real Madrid aloitti vahvasti ja kontrolloi tapahtumien kulkua, huolimatta useista keskeytyksistä ja lievistä loukkaantumisista. Madridilaisseura siirtyi 2–1 johtoon 61. peliminuutilla keskikenttäpelaaja Casemiron kaukolaukauksella, joka otti matkallaan kimmokkeen Sami Khedirasta ja yllätti näin maalivahti Gianluigi Buffonin. Kolme minuuttia myöhemmin Ronaldo osui ottelussa toistamiseen ja vei madridilaiset jo ratkaisevan tuntuiseen 3–1-johtoasemaan. Maali sai alkunsa Luka Modrićin keskikentällä suorittamasta katkosta, jonka jälkeen hän pääsi nousemaan laidalta ja keskitti pallon matalana maalin etutolpalle, josta portugalilaishyökkääjä ohjasi pallon maalin takanurkkaan. Maalin jälkeen torinolaisseura lisäsi panoksia hyökkäykseen, jonka myötä myös rikkeet lisääntyivät ja joukkue keräsi kolme varoitusta lyhyen ajan sisään, joista yksi tuli hetkeä aikaisemmin sisään tulleelle Juan Cuadradolle. Ottelun 77. peliminuutilla Real Madrid teki odotetun vaihdon, kun Karim Benzema vaihtui juuri loukkaantumisesta toipuneeseen Gareth Baleen, joka pääsi pelaamaan loppuottelua kotikaupungissaan. 84. peliminuutilla Cuadrado katseli toisen kerran illan aikana keltaista korttia, jonka seurauksena hänet ajettiin ulos kentältä punaisella kortilla. Loppunumerot 4–1 viimeisteli tulostaululle Marco Asensio, joka pääsi Marcelon syöstöstä laukomaan pallon ohi Buffonin.

### Tiedot


|  |  |  |  |  |  |
| --- | --- | --- | --- | --- | --- |
| 3. kesäkuuta 2017 | Juventus Italia | 1–4 | Espanja Real Madrid | Millennium Stadium, Cardiff |  |
| 20.45 (UTC+1) |
| Mandžukić Maali 27' | Raportti | Ronaldo Maali 20', 64'Casemiro Maali 61'Asensio Maali 90' | **Yleisömäärä:** 65 842 **Tuomari:** Felix Brych (Saksa) |

|  |  |
| --- | --- |
| 




}}

**Juventus**
 | 




}}

**Real Madrid**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| GK | **1** | Italia Gianluigi Buffon (c) |
| CB | **15** | Italia Andrea Barzagli |  | Vaihdettu penkille 66 minuutin jälkeen 66' |
| CB | **19** | Italia Leonardo Bonucci |
| CB | **3** | Italia Giorgio Chiellini |
| RM | **23** | Brasilia Dani Alves |
| CM | **5** | Bosnia ja Hertsegovina Miralem Pjanić | Keltainen kortti 66 minuutilla 66' | Vaihdettu penkille 71 minuutin jälkeen 71' |
| CM | **6** | Saksa Sami Khedira |
| LM | **12** | Brasilia Alex Sandro | Keltainen kortti 70 minuutilla 70' |
| AM | **21** | Argentiina Paulo Dybala | Keltainen kortti 12 minuutilla 12' | Vaihdettu penkille 78 minuutin jälkeen 78' |
| CF | **9** | Argentiina Gonzalo Higuaín |
| CF | **17** | Kroatia Mario Mandžukić |
| **Vaihtopelaajat:** |
| GK | **25** | Brasilia Neto |
| DF | **4** | Marokko Medhi Benatia |
| DF | **26** | Sveitsi Stephan Lichtsteiner |
| MF | **7** | Kolumbia Juan Cuadrado | Keltainen kortti  72 minuutillaKeltainen kortti  84 minuutillaPunainen kortti  84 minuutilla 72', 84' | Vaihdettu kentälle 66 minuutin jälkeen 66' |
| MF | **8** | Italia Claudio Marchisio |  | Vaihdettu kentälle 71 minuutin jälkeen 71' |
| MF | **18** | Gabon Mario Lemina |  | Vaihdettu kentälle 78 minuutin jälkeen 78' |
| MF | **22** | Ghana Kwadwo Asamoah |
| **Valmentaja:** |
| Italia Massimiliano Allegri |

 |  | 

|  |  |
| --- | --- |
| GK | **1** | Costa Rica Keylor Navas |
| RB | **2** | Espanja Dani Carvajal | Keltainen kortti 42 minuutilla 42' |
| CB | **4** | Espanja Sergio Ramos (c) | Keltainen kortti 31 minuutilla 31' |
| CB | **5** | Ranska Raphaël Varane |
| LB | **12** | Brasilia Marcelo |
| DM | **14** | Brasilia Casemiro |
| CM | **8** | Saksa Toni Kroos | Keltainen kortti 53 minuutilla 53' | Vaihdettu penkille 89 minuutin jälkeen 89' |
| CM | **19** | Kroatia Luka Modrić |
| RF | **22** | Espanja Isco |  | Vaihdettu penkille 82 minuutin jälkeen 82' |
| CF | **9** | Ranska Karim Benzema |  | Vaihdettu penkille 77 minuutin jälkeen 77' |
| LF | **7** | Portugali Cristiano Ronaldo |
| **Vaihtopelaajat:** |
| GK | **13** | Espanja Kiko Casilla |
| DF | **6** | Espanja Nacho |
| DF | **23** | Brasilia Danilo |
| MF | **16** | Kroatia Mateo Kovačić |
| MF | **20** | Espanja Marco Asensio | Keltainen kortti 90+1 minuutilla 90+1' | Vaihdettu kentälle 82 minuutin jälkeen 82' |
| FW | **11** | Wales Gareth Bale |  | Vaihdettu kentälle 77 minuutin jälkeen 77' |
| FW | **21** | Espanja Álvaro Morata |  | Vaihdettu kentälle 89 minuutin jälkeen 89' |
| **Valmentaja:** |
| Ranska Zinedine Zidane |

 |

|  |  |
| --- | --- |
| **Paras pelaaja:** Cristiano Ronaldo (Real Madrid)
**Avustavat erotuomarit:**
Mark Borsch (Saksa)
Stefan Lupp (Saksa)
**Neljäs erotuomari:**
Milorad Mažić (Serbia)
**Lisätuomarit:**
Bastian Dankert (Saksa)
Marco Fritz (Saksa) | **Säännöt*** 90 minuuttia.
* 30 minuutin jatkoaika tarpeen vaatiessa.
* Rangaistuspotkukilpailu mikäli tilanne on edelleen tasan.
* Seitsemän vaihtopelaajaa.
* Enintään kolme pelaajavaihtoa.
 |

### Tilastot

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Ensimmäinen puoliaika| Tilastot | Juventus | Real Madrid |
| --- | --- | --- |
| Maalit | 1 | 1 |
| Maalintekoyritykset | 8 | 5 |
| Laukaukset kohti maalia | 4 | 1 |
| Torjunnat | 0 | 3 |
| Pallonhallinta | 45% | 55% |
| Kulmapotkut | 1 | 0 |
| Virheet | 10 | 13 |
| Paitsiot | 1 | 0 |
| Keltaiset kortit | 1 | 2 |
| Punaiset kortit | 0 | 0 |

 | 

Toinen puoliaika| Tilastot | Juventus | Real Madrid |
| --- | --- | --- |
| Maalit | 0 | 3 |
| Maalintekoyritykset | 3 | 13 |
| Laukaukset kohti maalia | 0 | 4 |
| Torjunnat | 1 | 0 |
| Pallonhallinta | 47% | 53% |
| Kulmapotkut | 0 | 1 |
| Virheet | 13 | 5 |
| Paitsiot | 2 | 1 |
| Keltaiset kortit | 4 | 2 |
| Punaiset kortit | 1 | 0 |

 | 

Kokonaisuus| Tilastot | Juventus | Real Madrid |
| --- | --- | --- |
| Maalit | 1 | 4 |
| Maalintekoyritykset | 11 | 18 |
| Laukaukset kohti maalia | 4 | 5 |
| Torjunnat | 1 | 3 |
| Pallonhallinta | 46% | 54% |
| Kulmapotkut | 1 | 1 |
| Virheet | 23 | 18 |
| Paitsiot | 3 | 1 |
| Keltaiset kortit | 5 | 4 |
| Punaiset kortit | 1 | 0 |

 |

Katso myös
----------

* UEFA Super Cup 2017

Lähteet
-------

1. 1 2  Full Time Report Final – Juventus v Real Madrid UEFA. Viitattu 4.6.2017. (englanniksi)
2. 1 2 3  Tactical Lineups – Final – Saturday 3 June 2017 (.pdf) *UEFA.org*.  3.6.2017. Viitattu 4.6.2017. (englanniksi)
3. 1 2  Cardiff to host 2017 Champions League final UEFA. Viitattu 25.5.2017. (englanniksi)
4. ↑  2016/17 Champions League: All you need to know UEFA. Viitattu 30.5.2017. (englanniksi)
5. ↑  One Year Countdown to 2017 Champions League Final faw.cymru. Viitattu 30.5.2017. (englanniksi)
6. ↑  The Principality Stadium will have to change its name for the Champions League final next year WalesOnline. Viitattu 30.5.2017. (englanniksi)
7. ↑  Second time round: European Cup final rematches UEFA. Viitattu 31.5.2017. (englanniksi)
8. ↑  Juventus and Real Madrid's previous final appearances UEFA. Viitattu 31.5.2017. (englanniksi)
9. ↑  Atlético Madrid 2-1 Real Madrid (agg 2-4): Champions League semi-final – as it happened The Guardian. Viitattu 1.6.2017. (englanniksi)
10. ↑  Will Madrid end Champions League holders' curse? UEFA. Viitattu 1.6.2017. (englanniksi)
11. ↑  Juventus v Real Madrid: past meetings UEFA. Viitattu 1.6.2017. (englanniksi)
12. ↑  Can Juventus become ninth team to complete treble? UEFA. Viitattu 1.6.2017. (englanniksi)
13. ↑  Juventus win Coppa Italia, Madrid on brink of Liga title UEFA. Viitattu 1.6.2017. (englanniksi)
14. ↑  Juventus first to win six Serie A titles in a row UEFA. Viitattu 1.6.2017. (englanniksi)
15. ↑  Real Madrid end five-year wait for Liga title UEFA. Viitattu 1.6.2017. (englanniksi)
16. ↑  Ian Rush named ambassador for Cardiff final UEFA. Viitattu 30.5.2017. (englanniksi)
17. ↑  Cardiff 2017 final identity launched UEFA. Viitattu 30.5.2017. (englanniksi)
18. ↑  UEFA Champions League™ Final Cardiff 2017 Ticket Portal (Arkistoitu – Internet Archive) UEFA. Viitattu 3.6.2017. (englanniksi)
19. ↑  The Black Eyed Peas to perform at Champions League final UEFA. Viitattu 30.5.2017. (englanniksi)
20. ↑  Felix Brych appointed Champions League final referee UEFA. Viitattu 25.5.2017. (englanniksi)
21. 1 2 3 4  How Real Madrid Won Its Second Straight Champions League Title The New York Times. Viitattu 5.6.2017. (englanniksi)
22. ↑  Juventus' Mario Mandzukic nets one of the craziest goals in Champions League history" USA Today. Viitattu 5.6.2017. (englanniksi)
23. ↑  Is Mario Mandzukic's goal the best ever in a Champions League final? The Independent. Viitattu 5.6.2017. (englanniksi)
24. 1 2 3 4  Real Madrid win Champions League as Cristiano Ronaldo double defeats Juve The Guardian. Viitattu 5.6.2017. (englanniksi)
25. 1 2  Real Madrid retain Champions League after 4-1 win over Juventus – as it happened The Guardian. Viitattu 5.6.2017. (englanniksi)
26. ↑  Regulations of the UEFA Champions League 2016/17 Season UEFA. Viitattu 25.5.2017. (englanniksi)
27. 1 2 3  Team statistics UEFA. Viitattu 4.6.2017. (englanniksi)

Aiheesta muualla
----------------

* Virallinen sivusto (englanniksi)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan cupin ja Mestarien liigan kaudet |
| --- |
|  |
| Euroopan cup (1955–1992) |
|  |
| Kaudet | * 1955–56
* 1956–57
* 1957–58
* 1958–59
* 1959–60
* 1960–61
* 1961–62
* 1962–63
* 1963–64
* 1964–65
* 1965–66
* 1966–67
* 1967–68
* 1968–69
* 1969–70
* 1970–71
* 1971–72
* 1972–73
* 1973–74
* 1974–75
* 1975–76
* 1976–77
* 1977–78
* 1978–79
* 1979–80
* 1980–81
* 1981–82
* 1982–83
* 1983–84
* 1984–85
* 1985–86
* 1986–87
* 1987–88
* 1988–89
* 1989–90
* 1990–91
* 1991–92
 |
|  |
| Mestarien liiga (1992–) |
|  |
| Kaudet | * 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–2000
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* *2022–23*
 |
|  |
| Loppuottelut | 
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* *2023*

 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan jalkapallokausi 2016–2017 (UEFA) |
| --- |
|  |
| ← 2015–20162017–2018 → |
|  |
| Kansalliset sarjat | 
* Alankomaat
* Albania
* Andorra
* Armenia
* Azerbaidžan
* Belgia
* Bosnia ja Herzegovina
* Bulgaria
* Englanti
* Espanja
* Färsaaret ’16 ’17
* Georgia ’16 ’17
* Gibraltar
* Irlanti ’16 ’17
* Islanti ’16 ’17
* Israel
* Italia
* Itävalta
* Kazakhstan ’16 ’17
* Kosovo
* Kreikka
* Kroatia
* Kypros
* Latvia ’16 ’17
* Liettua ’16 ’17
* Luxemburg
* Makedonia
* Malta
* Moldova
* Montenegro
* Norja ’16 ’17
* Pohjois-Irlanti
* Portugali
* Puola
* Ranska
* Romania
* Ruotsi ’16 ’17
* Saksa
* San Marino
* Serbia
* Skotlanti
* Slovakia
* Slovenia
* Suomi ’16 ’17
* Sveitsi
* Tanska
* Tšekki
* Turkki
* Ukraina
* Unkari
* Valko-Venäjä ’16 ’17
* Venäjä
* Viro ’16 ’17
* Wales

 |
|  |
| UEFA:n kilpailut | 
* Mestarien liiga
	+ karsintavaihe ja play-off-kierros
	+ lohkovaihe
	+ pudotuspelivaihe
	+ loppuottelu
* Eurooppa-liiga
	+ karsintavaihe ja play-off-kierros
	+ lohkovaihe
	+ pudotuspelivaihe
	+ loppuottelu
* Super Cup

 |
|  |
| Kansainväliset turnaukset | 
* Maanosaliittojen cup 2017

 |

 |